

**GRADSKO VIJEĆE**

KLASA: 402-09/16-01/02

URBROJ: 2186/18-02/1-16-7

U Ludbregu, 26.kolovoza 2016.

***- P R I J E D L O G -***

Na temelju članka 35. Zakona o lokalnoj i područnoj (regionalnoj) samoupravi («Narodne novine» br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15) i članka 33. Statuta Grada Ludbrega («Službeni vjesnik Varaždinske županije» br. 23/09, 17/13, 40/13 – pročišćeni tekst ), Gradsko Vijeće Grada Ludbrega na 25. sjednici održanoj 26. kolovoza 2016. godine donijelo je slijedeću

**ODLUKU  
o izmjeni i dopuni Strategije razvoja Grada Ludbrega 2014.-2020.**

**Članak 1.**

Gradsko vijeće Grada Ludbrega donosi Odluku o izmjeni i dopuni Strategije razvoja Grada Ludbrega 2014.-2020. (dalje u tekstu: Strategija).

**Članak 2.**

Osnovni cilj izmjene i dopune Strategije je nadogradnja postojeće razvojne strategije da bi na što bolji način iskoristili potencijali novih tehnologija i inovativni modeli pružanja različitih usluga građanima kroz visoku razinu upotrebe informatičke tehnologije.

Izmijenjena i dopunjena Strategija služit će kao temelj za definiranje projekata koji će se financirati iz različitih izvora: Europske unije, nacionalnih, regionalnih, vlastitih i ostalih izvora.

**Članak 3.**

Aktivnostima vezanim uz izmjenu i dopunu Strategije koordinirat će tim kojeg će imenovati Gradonačelnik, a u izmjenu i dopunu će biti uključeni i članovi Gradskog vijeća te dionici iz sva tri sektora lokalne zajednice: javnog, poslovnog i civilnog.

Za izmjenu i dopunu Strategije bit će angažiran izrađivač s odgovarajućim referencama.

**Članak 4.**

Ova Odluka stupa na snagu prvog dana od dana objave u „Službenom vjesniku Varaždinske županije“.

**Predsjednica**

**Gradskog vijeća**

Renata Potočnik

**O b r a z l o ž e nj e**

**Prijedloga Odluke o izmjeni i dopuni Strategije razvoja Grada Ludbrega 2014.-2020.**

Gradsko vijeće Grada Ludbrega je Zaključkom na 14. sjednici Gradskog vijeća održanoj 26. ožujka 2016. godine usvojilo Strategiju razvoja Grada Ludbrega 2014.-2020. (u daljnjem tekstu: Strategija).

Navedenom Strategijom definiraju se dugoročni razvojni ciljevi i strateški razvojni projekti Grada Ludbrega.

U svijetu modernih tehnologija pojavila se potreba izmjene i dopune Strategije sa ciljem uspostavljanja koncepta „pametnog grada“.

Novi tehnološki trendovi i pred lokalnu samoupravu stavljaju nove mogućnosti za upravljanje i unapređenje kvalitete usluga i života građana, kao i efikasnije obavljanje gospodarske djelatnosti. Upravo je visoka razina uporabe digitalnih tehnologija i razmjena informacija i znanja omogućila uporabu koncepta „Smart“, pri čemu su ključni omogućitelji novi modeli poslovanja i digitalna tehnologija .

U odnosu na postojeću Strategiju, dopunjena Strategija „Pametnog grada“ na višoj razini propituje ona područja primjene, u kojima može dati efekte i nad kojima se postavljaju „strateški ciljevi pametnog grada“ primjenom ICT tehnologija.

U Strategiji razvoja grada Ludbrega 2014. – 2020. definirana je **Prioritetna okosnica 1: Grad suvremene komunalne infrastrukture i ”pametne uprave”**, unutar koje je definirana **Mjera 1.3. Poticanje razvoja Grada temeljem koncepta ˝pametne uprave˝**  kojoj je svrha stvaranje suvremene gradske uprave organizirane prema konceptima „Smart City“ odnosno „pametan grad“ i e-City.

U kolovozu ove godine Ministarstvo poljoprivrede donijelo je Pravilnik o provedbi Mjere 07 „Temeljne usluge i obnova sela u ruralnim područjima“ iz programa ruralnog razvoja Republike Hrvatske za razdoblje 2014-2020. U sklopu Podmjere 7.1.*„Sastavljanje i ažuriranje planova za razvoj općina i sela u ruralnim područjima i njihovih temeljnih usluga te planova zaštite i upravljanja koji se odnose na lokalitete Natura 2000 i druga područja visoke prirodne vrijednosti“* , tip operacije 7.1.1. *„Sastavljanje i ažuriranje planova za razvoj jedinica lokalne samouprave“*prihvatljivo ulaganjeobuhvaća i izradu iliizmjenu i dopunu Strateškograzvojnog programa općine ili grada, a navedeni tip operacije namijenjen je općinama i gradovima s najviše 10.000 stanovnika.

Sredstva potpore osiguravaju se iz proračuna Europske unije i državnog proračuna Republike Hrvatske, od čega Europska unija sudjeluje s 85% udjela, a Republika Hrvatska s 15% udjela. Intenzitet javne potpore po projektu/operaciji za tip operacije 7.1.1. iznosi **do 100 %** od ukupnih prihvatljivih troškova.

Postoji objektivna mogućnost dobivanja financijske potpore za izradu izmjene i dopune ove Strategije upravo iz navedene Mjere Ministarstva poljoprivrede. Preduvjet za to je da korisnik, prilikom podnošenja Zahtjeva za potporu, priloži i Odluku predstavničkog tijela jedinice lokalne samouprave o izradi ili izmjeni i dopuni Strateškog razvojnog programa općine ili grada.

Slijedom navedenog, predlaže se donošenje Odluke u predloženom tekstu.